CELEX: 32011R0113
Language: lt
Date: 2011-02-07 00:00:00
Title: 2011 m. vasario 7 d. Komisijos reglamentas (ES) Nr. 113/2011 dėl tam tikrų prekių klasifikavimo Kombinuotojoje nomenklatūroje

9.2.2011   
            
            
               LT
            
            
               Europos Sąjungos oficialusis leidinys
            
            
               L 34/37
            
         KOMISIJOS REGLAMENTAS (ES) Nr. 113/2011
   2011 m. vasario 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 7 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys (vadinamoji kūdikių stebėjimo sistema) pateikiamas supakuotas į mažmeninei prekybai skirtą rinkinį, kurį sudaro:
                  
                              —
                           
                           
                              belaidė televizijos kamera su mikrofonu, vaizdo signalo siųstuvas ir antena. Kameroje sumontuota garso ir (arba) vaizdo išvesties sąsaja;
                           
                        
                              —
                           
                           
                              belaidis spalvoto vaizdo skystakristalis monitorius, kurio ekrano įstrižainė – apie 14 cm (5,6 colio) ir pločio ir aukščio santykis – 4:3, su garsiakalbiu, vaizdo signalo imtuvu ir antena. Monitoriuje sumontuota garso ir (arba) vaizdo įvesties sąsaja;
                           
                        
                              —
                           
                           
                              du adapteriai ir
                           
                        
                              —
                           
                           
                              garso ir (arba) vaizdo kabelis.
                           
                        Signalai iš kameros perduodami į monitorių 2,4 GHz dažniu 150 m atstumu.
                  Rinkinys naudojamas kūdikiams stebėti per atstumą.
               
               
                  8528 72 40
               
               
                  Klasifikuojama vadovaujantis Kombinuotosios nomenklatūros 1, 3 (b ir c punktais) ir 6 bendrosiomis aiškinimo taisyklėmis ir KN kodus 8528, 8528 72 ir 8528 72 40 atitinkančiais prekių aprašymais.
                  Gaminys yra rinkinys, kaip apibrėžta 3 bendrosios aiškinimo taisyklės b punkte, kurį sudaro 8525 pozicijai priskiriama kamera ir 8528 pozicijai priskiriama televizinio signalo priėmimo aparatūra, kurioje sudedamosios dalies, kuria rinkiniui suteikiamos esmines savybės, neįmanoma nustatyti.
                  Todėl, taikant 3 bendrosios aiškinimo taisyklės c punktą, gaminys klasifikuotinas kaip televizinio signalo priėmimo aparatūra, priskiriant KN kodą 8528 72 40.